มาม่าขายดีรับเศรษฐกิจฟุบ
สบช่อง คู่แข่งอ่อนล้า สหพัฒน์ลุยสยายปีก,นายบุณยสิทธิ์ โชควัฒนา ประธานเครือสหพัฒน์ เปิดเผยว่าบริษัทในเครือสหพัฒน์หลายบริษัทได้เซ็นสัญญาร่วมทุนทำธุรกิจร่วมกับบริษัทในประเทศญี่ปุ่น ทั้งธุรกิจร้านอาหารญี่ปุ่น และธุรกิจแฟชั่นผู้ชาย เพื่อขยายธุรกิจ เพราะเชื่อว่าการทำธุรกิจ และการทำแบรนด์ใหม่ในช่วงที่เศรษฐกิจเป็นแบบนี้ ถือเป็นช่วงเวลาที่ดีที่สุด เนื่องจากคู่แข่งน้อย ใช้เงินลงทุนต่ำ ซึ่งญี่ปุ่นมีโนว์,ฮาว ขณะที่บริษัทในเครือสหพัฒน์มีความรู้ เชี่ยวชาญ และมีความแข็งแกร่งในการทำตลาดในไทย สำหรับผลประกอบการเครือสหพัฒน์ครึ่งปีแรกทำได้กว่า 100,000 ล้านบาท เติบโต 3-4% ทั้งปี 2559 น่าจะเติบโต 5%,ล่าสุดได้ร่วมทุนกับบริษัท เวิลด์ จำกัด ผู้ดำเนินธุรกิจเสื้อผ้าแฟชั่น เครื่องแต่งกาย รองเท้า กระเป๋า และเครื่องประดับจากประเทศญี่ปุ่น ซึ่งมีสินค้าทั้งแบรนด์ผู้ชายและผู้หญิงรวม 70 แบรนด์ ตั้งบริษัท เวิลด์ สหแฟชั่น จำกัด ทุนจดทะเบียน 50 ล้านบาท โดยสหพัฒน์ถือหุ้นในสัดส่วน 51% เป็นบริษัท สหพัฒนาอินเตอร์โฮลดิ้ง จำกัด (มหาชน) 15%, บริษัท ธนูลักษณ์ จำกัด (มหาชน) 19% ที่เหลือเป็นบริษัทย่อยในเครือฯ ส่วนพันธมิตร บริษัท เวิลด์ จำกัด ถือหุ้น 49% ทำธุรกิจเสื้อผ้า เครื่องแต่งกายแฟชั่นผู้ชายแบรนด์ ทาเคโอะ คิคูชิ ในไทย เจาะกลุ่มผู้ชายอายุ 30-40 ปี ที่มีความชื่นชอบในแฟชั่น,ด้านนายพิพัฒ พะเนียงเวทย์ ประธานเจ้าหน้าที่บริหาร บริษัท ไทยเพรซิเดนท์ฟูดส์ จำกัด (มหาชน) ในเครือสหพัฒน์ ผู้ผลิตบะหมี่กึ่งสำเร็จรูปตรา มาม่า กล่าวว่า ผลการดำเนินธุรกิจ ของบริษัทในช่วง 5 เดือนแรก (ม.ค.-พ.ค.) มีรายได้เติบโต 5% และมีผลกำไรโต 19% เป็นการเติบโตจากธุรกิจภายในประเทศมากกว่าส่งออก ทั้งนี้ คาดว่าครึ่งปีหลังภาพรวมธุรกิจน่าจะดีขึ้น และส่งผลให้ภาพรวมของบริษัทตลอดปี 2559 เติบโต 5% จากปี 2558 ที่ทำรายได้กว่า 10,000 ล้านบาท ล่าสุดบริษัทร่วมกับพันธมิตรจากญี่ปุ่น คือ บริษัท โคราคุเอ็น โฮลดิ้ง คอร์เปอเรชั่น ซึ่งเป็นผู้นำร้านราเมนในญี่ปุ่น จัดตั้งบริษัท เพรซิเดนท์ โคราคุเอ็น จำกัด โดยบริษัทถือหุ้น 70% และพาร์ตเนอร์อีก 14% ส่วนที่เหลือ 16% เป็นกลุ่มบุคคลทั่วไป มีเป้าหมายประกอบธุรกิจร้านอาหารญี่ปุ่น โคราคุเอ็น ราเมน ในไทย เพราะเห็นว่า ร้านอาหารญี่ปุ่นประเภทราเมนได้รับความนิยมสูง.
นายบุณยสิทธิ์ โชควัฒนา ประธานเครือสหพัฒน์ เปิดเผยว่าบริษัทในเครือสหพัฒน์หลายบริษัทได้เซ็นสัญญาร่วมทุนทำธุรกิจร่วมกับบริษัทในประเทศญี่ปุ่น ทั้งธุรกิจร้านอาหารญี่ปุ่น และธุรกิจแฟชั่นผู้ชาย
บุณยสิทธิ์ โชควัฒนา,เครือสหพัฒน์,พิพัฒ พะเนียงเวทย์,ไทยเพรซิเดนท์ฟูดส์,ข่าว,ไทยรัฐฉบับพิมพ์